Președintele Colegiului Medicilor București vrea lămurirea rapidă a suspiciunilor legate de decesele de la Spitalul Sfântul Pantelimon
Președintele Colegiului Medicilor București, Cătălina Poiană, afirmă, sâmbătă, că situația deceselor suspecte de la Spitalul Sfântul Pantelimon trebuie lămuită cât mai curând, iar rudele pacienților și opinia publică trebuie să afle tot adevărul. Medicul face, însă, apel la pacienți să aibă în continuare încredere în actul medical, întrucât există foarte mulți profesioniști în domeniu care ăși fac treaba cum trebuie și respectă titulatura de medic.